FDM: Det er billigst at køre i elbil

Det er nu billigere at køre elbil end en tilsvarende benzin- eller dieselbil, viser FDMs store bilbudget 2020. Det er særligt udgifterne til strøm og ejerafgiften, der er lavere for elbilerne og kan mærkes på det samlede budget skriver organisationen.

FDM, der er en medlemsbaseret organisation der varetager bilisternes interesser, har beregnet, at det i gennemsnit koster 3,58 kroner per kilometer at holde en elbil til en pris på 300.000 kroner kørende over fem år og 100.000 kilometer. Til sammenligning viser samme beregning, at en ny benzin- eller dieselbil til en pris på 275.000 kroner vil koste 4,13 per kilometer.

– Årets bilbudget er især interessant, hvis man overvejer at skifte til en el- eller plugin-hybridbil. Både fordi det giver et grundigt overblik over alle udgifterne ved at holde bil, men også fordi det afliver myten om, at det er dyrere at køre elbil, siger FDMs biltekniske redaktør, Søren W. Rasmussen.

Prisen for at køre en kilometer i 2020*:

Ny bil ca. 100.000 kr. | 2,65 kr.
Ny bil ca. 150 kr. | 3,15 kr.
Ny bil ca. 200.000 kr. | 3,62 kr.
Ny bil ca. 275.000 kr. | 4,13 kr.
Ny bil ca. 350.000 kr. | 4,88 kr.

Ny elbil ca. 300.000 kr.

3,58 kr.

Ny plugin-hybrid ca. 300.000 kr. | 3,73 kr.

*Beløbene er baseret på en driftsperiode på fem år og 100.000 km. Kilde: FDM

Selv sammenlignet med en plugin-hybrid er elbilen billigst. Beregningerne viser, at plugin-hybrider til en pris på 300.000 kroner koster 3,73 kroner per kilometer. Faktisk skal man ned i en bil til under 200.000 kroner for at det bedre kan betale sig at købe en benzin- eller dieselbil. Vel at mærke, hvis elbilen koster omring 300.000 kroner.

FDM advarer dog samtidig om, at eventuelt stigende afgifter på elbiler i de kommende år kan ændre billedet markant.

Hele FDMs bilbudget for elbil og plugin-hybrid kan læses her.

FDM: Det er billigst at køre i elbil